دانیمارکا اوکراینایا 2 میلیارد کرون (تخمینن 290 میلیون دو‌لار) دگرینده حربی یاردیم ائدیب.
دانیمارکانین "DR" دؤولت تلویزیونونون معلوماتینا گؤره، ساوونما ناظیری مورتن بودسکوو اوکراینایا سلاح و دیگر حربی تجهیزاتدان عبارت 2 میلیارد کرون دگرینده یاردیم گؤندردیک‌لرینی آچیقلاییب.
سوئد حکومتی ده مخفی‌لیک چرچیوه‌سینده اوکراینایا یئنی حربی یاردیم گؤندرجگینی آچیقلاییب.
حکومتین اینترنت صحیفه‌سینده یئر آلان معلوماتدا اوکراینایا یوکسک سویه‌ده حربی دستک وئریله جگی، دستکین ماهیتی‌نین مخفی‌لیک سببیندن آچیقلانمایاجاغی وورغولانیب.
سوئد اوکراینایا داها اول 5 مین " AT4" تانک علیهینه سلاح، 5 مین پولاد جلیقه، 5 مین حربی دبیلقه و 135 مین عسگره کیفایت ائده‌جک قدر حاضیر ارزاق گؤندریب.
